Þriðjudaginn 10. júní fer fram upphafsfundur íslenska hluta Evrópuverkefnisins MareFrame en verkefnið miðar að því að þróa fjölstofna fiskveiðistjórnunarkerfi innan Evrópu þar sem áhersla er lögð á vistvæna , sjálfbæra , félagslega og hagræna stjórnun . Auk á samstarfs við sjómenn , útgerðir og vinnslu ásamt öðrum hagsmunaaðilum sem koma að stjórnun fiskveiða . Matís , Háskóli Íslands og Hafrannsóknarstofnun standa saman að Íslenska hluta verkefnisins en auk þess taka fjöldi erlendra fyrirtækja , háskóla og stofnana þátt . Verkefnið hefur hlotið styrk upp á 6 milljónir evra og er það meðal hæstu verkefna styrkja sem veittir hafa verið í Evrópu . Fiskveiðistefna Evrópusambandsins þarfnast endurskoðunar en þrír af hverjum fjórum fiskistofnum sambandsins eru ofveiddir í dag , þar af 47% stofna í Atlantshafi og 80% í Miðjarðarhafinu . MareFrame verkefnið byggir á því sem vel hefur verið gert í íslenskri fiskveiðistjórnun , m.a. notkun á fjölstofnalíkaninu „ Gadget “ sem var þróað af íslenskum þátttakendum verkefnisins og er notað víða erlendis . Jafnframt því er horft til meira samstarfs við þá sem starfa að veiðum og vinnslu í sjávarútveginum sem og annarra hagsmunaaðila við þróun fiskveiðistjórnunarkerfa en það er lykilatriði við innleiðingu fiskveiðistjórnarkerfisins . Í því sambandi mun MareFrame þróa m.a. sjónrænt viðmót , tölvuleiki og tölvustudda námstækni til að koma niðurstöðum og stjórnunarleiðum á framfæri , en sú námstækni er afrakstur íslenskra rannsókna . Að MareFrame verkefninu koma alls 28 stofnanir , fyrirtæki og háskólar í 10 Evrópulöndum ( Danmörk , Svíþjóð , Finnland , Pólland , Bretland , Spánn , Ítalía , Rúmenía , Noregur og Ísland ) ásamt Suður Afríku , Ástralíu og Nýja Sjálandi . Dr. Anna Kristín Daníelsdóttir , sviðsstjóri hjá Matís , er verkefnisstjóri og dr. Gunnar Stefánsson , prófessor hjá Raunvísindadeild Háskóla Íslands er vísindalegur verkefnisstjóri . Fundurinn hefst með hádegismat klukkan 12 að Vínlandsleið 12 og verður dagkrá fundarinns sem hér segir :